
Többfunkciós tűzoltósisak

 Feladatom egy olyan többfunkciós tűzoltósisak megtervezése volt, mely kis átalakítással használható gázmaszkként és búvársisakként is. Az ilyesfajta védőfelszerelések szerepe manapság egyre inkább felértékelődik, mert egyrészt a vészhelyzetek egyre összetettebb megoldásokat igényelnek, másrészt pedig az egyre több problémához több eszköz is kell, így a helytakarékosság is fontosabbá vált.
Egy olyan védősisakot kellett terveznem, ami egyaránt ellenáll a víz alatti és a tűz közeli hőmérsékleteknek is, emellett csillapítja a lehulló törmelékek okozta ütődéseket és vízzáró, illetve a gázokat sem engedi át.
A jelenlegi védőfelszerelések elemzése során, arra jutottam, hogy egy teljes fejet takaró védősisakra lesz szükség, ami moduláris szájrésszel rendelkezik, így könnyen és gyorsan cserélhetőek az oxigénpalackhoz vagy gázszűrőkhöz tartozó csatlakozók.
A legnagyobb nehézséget az illesztések szigetelése és a burkolat anyagának megválasztása jelentette.



